Prehlásenie účastníka

39. ročníka Lesného behu lyžiarov o putovný pohár starostu obce Hybe

Prehlasujem, že som sa zoznámil s pravidlami pretekov Lesného behu lyžiarov o putovný pohár starostu obce Hybe (ďalej len „LBL Hybe 2023“), ktoré sa zaväzujem dodržiavať počas trvania týchto pretekov. Potvrdzujem, že som informovaný(á) o charaktere pretekov LBL Hybe 2023, o bezpečnosti, priebehu pretekov LBL Hybe 2023 a ďalších podmienkach pretekov LBL Hybe 2023.

Prehlasujem, že prihlásenie na preteky je zároveň súhlasom na spracovanie osobných údajov v rozsahu súvisiacom s realizáciou preteku, propagáciou obrazových záznamov a zverejnením výsledkových listín v súlade so zákonom č. 18/2018 o ochrane osobných údajov.

Prehlasujem, že mi nie je známa žiadna prekážka v mojom zdravotnom stave, ktorá by mi bránila v účasti na pretekoch LBL Hybe 2023, alebo ohrozila moju bezpečnosť počas trvania týchto pretekov.

Potvrdzujem, že sa zúčastňujem na pretekoch LBL Hybe 2023 z vlastnej vôle a na vlastné nebezpečenstvo a som si vedomý(á) dôsledkov spojených so svojou účasťou na pretekoch LBL Hybe 2023. Akceptujem, že organizátori pretekov LBL Hybe 2023 nenesú zodpovednosť za žiadne materiálne škody, straty na majetku ani škody na zdraví súvisiace s účasťou na podujatí, ani s cestou a pobytom v mieste konania podujatia. Som si vedomý(á), že nie som oprávnený(á) požadovať od organizátorov pretekov LBL Hybe 2023 finančnú náhradu alebo uplatňovať iné nároky v prípade zranenia vzniknutého mojej osobe počas trvania týchto pretekov.

Akceptujem, že organizátori pretekov LBL Hybe 2023 nenesú zodpovednosť za akúkoľvek škodu mnou spôsobenú počas trvania týchto pretekov tretím osobám na zdraví alebo na majetku.

Som si vedomý(á) toho, že organizátorom pretekov LBL Hybe 2023 nebolo uzatvorené žiadne osobitné poistenie pre náhradu škody, ktorá by mohla účastníkovi vzniknúť v súvislosti s účasťou na pretekoch LBL Hybe 2023.

Zaväzujem sa dodržiavať všetky pokyny organizátorov pretekov LBL Hybe 2023 počas trvania týchto pretekov.

Súhlasím, aby moja účasť na pretekoch LBL Hybe 2023 bola zaznamenaná v audiovizuálnej forme organizátormi pretekov LBL Hybe 2023 alebo osobou organizátormi splnomocnenou, pričom súhlasím, aby záznamy alebo fotografie vytvorené pred, počas a po skončení pretekov LBL Hybe 2023 na mieste ich konania boli použité organizátormi pretekov LBL Hybe 2023 alebo nimi určenou osobou na účel prezentácie pretekov LBL Hybe 2023, a to bez nároku účastníka na odmenu.

Zaväzujem sa ihneď zaplatiť organizátorom poplatok vo výške 10 € (slovom „desať eur!) za stratu alebo poškodenie čísla počas preteku LBL Hybe 2023.

Meno účastníka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia účastníka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis účastníka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko zákonného zástupcu neplnoletej osoby: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis zákonného zástupcu neplnoletej osoby: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Hybiach, 30.9. 2023